कांस्टेबल भर्ती : 66 पदों के लिए 307 युवक और 48 पदों के लिए 129 युवतियां दौड़ीं
उदयपुर. टीएसपीविशेष कांस्टेबल भर्ती परीक्षा के लिए चयनित अभ्यर्थियों ने बुधवार को गांधी ग्राउंड में दौड़ लगाई। कांस्टेबल बनने के लिए दौड़ लगातीं युतियां।
उदयपुर| पुलिसविभाग के प्रतापगढ़ जिले के टीएसपी विशेष कांस्टेबल भर्ती परीक्षा 2016 की लिखित परीक्षा में चयनित अभ्यर्थियों की बुधवार को शारीरिक नापतोल और दौड़ हुई। 246 महिलाएं और 419 पुरुष अभ्यर्थी सुबह छह बजे गांधी ग्राउंड पहुंचे। शारीरिक नापतोल के बाद शाम को 129 महिला और 307 पुरुष अभ्यर्थियों की दौड़ कराई गई। 48 पदों के लिए दौड़ीं महिला अभ्यर्थियों में 97 ने तय समय में दौड़ पूरी की, वहीं 32 मंजिल तक नहीं पहुंच सकीं, दौड़ में असफल रहीं चार महिला अभ्यर्थी मैदान में गश खाकर गिरी। महिला पुलिसकर्मियों ने उन्हें संभाला। महिला अभ्यर्थियों की दौड़ पूरी होने के बाद देर शाम 66 पदों के लिए 307 पुरुष अभ्यर्थियों की दौड़ हुई। परीक्षा के लिए गठित बोर्ड में आईजी आनंद श्रीवास्तव, राजसमंद एसपी विष्णुकांत और प्रतापगढ़ एसपी कालूराम रावत मौजूद रहे। नोडल ऑफिसर एएसपी ब्रजेश सोनी ने बताया कि अभ्यर्थियों का चयन उनकी लिखित, शारीरिक परीक्षा के आधार पर बनी मैरिट से होगा। गुरुवार को डूंगरपुर, बांसवाड़ा, सिरोही और एमबीसी खेरवाड़ा के लिए अभ्यर्थियों की शारीरिक परीक्षा होगी।
नापतोलसे असंतुष्ट अभ्यर्थियों ने दोबारा जांच कराई
शारीरिकनापतोल में कुछ अभ्यर्थियों ने परिणामों के प्रति असंतुष्टता जताई। अभ्यर्थियों ने 500 रुपए जमा कराकर अपील की और बोर्ड अध्यक्ष आईजी के समक्ष पेश हुए। अपील की सुनवाई कर बोर्ड ने दोबारा जांच के निर्देश दिए। अभ्यर्थियों की दोबारा जांच हुई और उन्हें परिणाम बताए गए।
hin_Deva hin_Deva hin_Deva hin_Deva hin_Deva